**Οι μαθητές του 1ου Πειραματικού Γυμνασίου παρακολουθούν την παράσταση του Εθνικού Θεάτρου**

**Ο Βίος του Γαλιλαίου**

**Σκηνοθεσία Βαγγέλης Θεοδωρόπουλος**

Το Εθνικό Θέατρο παρουσιάζει το εμβληματικό έργο του Μπέρτολτ *Μπρεχτ Ο βίος του Γαλιλαίου*, με θέμα τη ζωή και το έργο του μεγάλου Ιταλού επιστήμονα.

Το έργο γράφτηκε σε μια εποχή που στιγματίστηκε από τον Παγκόσμιο Πόλεμο και την υπόθεση της ατομικής βόμβας και ο σπουδαίος Γερμανός δραματουργός χρησιμοποίησε την ιστορία του Γαλιλαίου για να σχολιάσει τη διαχρονική ευθύνη των ανθρώπων της επιστήμης, που συνθηκολογούν με την επικίνδυνη και ανεγκέφαλη εξουσία και προσφέρουν, εκόντες άκοντες, τη γνώση τους σε αυτήν, με καταστροφικές συνέπειες.

**Η υπόθεση του έργου**

Οι δογματικές  αντιλήψεις του θεοκρατικού 16ου αιώνα απειλούνται από μια νέα επιστημονική αποκάλυψη. Ο μεγάλος Ιταλός αστρονόμος, μαθηματικός και φυσικός,  Γαλιλαίος, επιβεβαιώνει την θεωρία του Κοπέρνικου, αποδεικνύοντας ότι η Γη στρέφεται γύρω από τον Ήλιο και δεν αποτελεί το κέντρο του σύμπαντος. Η τόσο ριζοσπαστική αυτή απόκλιση από τη μέχρι τότε υφιστάμενη θεωρία, οδηγεί τον Γαλιλαίο στην Ιερά Εξέταση. Ο θεμελιωτής της σύγχρονης επιστήμης, υποκύπτει στη βία, αποκηρύσσει την θεωρία του, αλλά συνεχίζει την πληθωρική πνευματική του δραστηριότητα μέχρι το τέλος της ζωής του, σε κατ’ οίκον περιορισμό. Μένει σε εμάς να αποφασίσουμε αν και πόσο ανταποκρίθηκε στην αποστολή του.

**Για τους μαθητές, τους εκπαιδευτικούς, αλλά και τους γονείς του σχολείου μας, εξασφαλίσαμε 60 εισιτήρια σε πολύ καλές θέσεις στην τιμή των 10€ για την παράσταση της Τετάρτης 23/12 στο θέατρο REX στην Πανεπιστημίου. Θα συγκεντρωθούμε στο θέατρο στις 8 και η παράσταση θα τελειώσει γύρω στις 11:15 .**

Η οριστικοποίηση της κράτησης θα γίνει αφού προσδιοριστεί το ενδιαφέρον που θα υπάρξει και το Εθνικό Θέατρο έχει θέσει πολύ αυστηρές ημερομηνίες αυτό. Έτσι η τελευταία προθεσμία για να κατατεθεί συμπληρωμένη η υπεύθυνη δήλωση μαζί με το αντίτιμο των εισιτηρίων που θα θελήσετε, είναι η Παρασκευή 11/12. Τα χρήματα και η αίτηση κατατίθενται στον/στην εκπαιδευτικό σύμβουλο κάθε τμήματος.

**ΥΠΕΥΘΥΝΗ ΔΗΛΩΣΗ**

Ο παρακάτω υπογεγραμμένος …………………………………κηδεμόνας του μαθητή ………………………………………………… του …. τμήματος του 1ου Πρότυπου Πειραματικού Γυμνασίου Αθηνών δηλώνω υπεύθυνα,

Α) ότι συμφωνώ με την συμμετοχή του στην παράσταση ***Ο Βίος του Γαλιλαίου***στο θέατρο REX στις 23/12 , στις 8:00μ.μ. στο πλαίσιο των «Πολιτιστικών Εξερευνήσεων 2015-16»,

Β) ότι την ευθύνη για την μετακίνηση του μαθητή προς και από το θέατρο REX (άφιξη στις 8:00μ.μ. το αργότερο) φέρω ο ίδιος.

Γ) για τη συγκεκριμένη παράσταση επιθυμώ να αγοράσω……… εισιτήρια.

Αθήνα, ………………………..

Ο κηδεμόνας